جبار جبار .. جبار  في رقته جبار  جبار .. جبار  في قسوته جبار  خدعتني ضحكته  وخانتني دمعته  وما كنتش أعرف قبل النهارده  ان العيون دي تعرف تخون بالشكل ده  ولا كنت أصدق قبل النهارده  ان الحنان يقدر يكون بالشكل ده  جبار .. جبار  * * *  عرفته قد ما عرفته ولا عرفتوش  وشفته قد ما شفته ولا فهمتوش  كان بيقوللي أحبك .. أيوه كان بيقول  وأنا من لهفة قلبي صدقته على طول  كنت أشوف وأسمع وأحس بقلبه هو  كنت عايش مش عشاني عشانه هو  وما كنتش أعرف قبل النهارده  ان العيون دي تعرف تخون بالشكل ده  ولا كنت أصدق قبل النهارده  ان الحنان يقدر يكون بالشكل ده  جبار .. جبار  * * *  يا معلمني الحب ياريتني  ياريتني ما تعلمته معاك ولا شفته  ليه تخدعني ليه   ليه خليتني أنسى الدنيا وأعيش بحلاوته  ده ما كانش في اتنين زينا شافوا اللي شفناه في حبنا  الحلم كنا بنحلمه ونكمله من بعضنا  ليه تصحيني في وسط الجنة بنار ودموع  كنت ارحمني وسيبني شوية أعيش مخدوع  وما كنتش أعرف قبل النهارده  ان العيون دي تعرف تخون بالشكل ده  ولا كنت أصدق قبل النهارده  ان الحنان يقدر يكون بالشكل ده  جبار .. جبار  * * *  قلبي قول للحب ابعد عن طريقي  أي حب جديد ياويله من حريقي  لو ح أصادف قلب مخلص  مش ح آمن له وأصونه  وان ضحك في عينيه ح أضحك  وأخدعه ويمكن أخونه  زي غيرنا ما باع  نبيع عمر الهوى وعهده  زي قلبي ما ضاع  تضيع كل القلوب بعده  ولا أقول لك .. لا يا قلبي  ليه نلوم على الحب ليه  ده اللي خانك خان شباب الحب  خان وجار عليه  يعني أنا والحب وانت  كنا لعبة بين ايديه  وما كنتش أعرف قبل النهارده  ان العيون دي تعرف تخون بالشكل ده  ولا كنت أصدق قبل النهارده  ان الحنان يقدر يكون بالشكل ده  جبار .. جبار